Pasop, stres kan jou siek maak!Dr. Nadia Goolam Amod (Foto: Verskaf) Die mediese definisie van stres is fisieke, geestelike of emosionele faktore wat ŉ mens se binneste kan aantas. Die uitwerking van stres en spanning kan ekstern (soos ŉ uitbarsting by ŉ sosiale geleentheid) of intern (soos ŉ siekte) wees. Die Suid-Afrikaanse Depressie-en-Angsgroep (Sadag) dui aan dat een uit elke drie Suid-Afrikaners ŉ geestestoestand het of sal hê. Op lang termyn veroorsaak stres ŉ wanbalans van hormone in die liggaam, wat kan lei tot verskeie komplikasies soos geheueverlies, probleme om te konsentreer, swak immuunstelsel, swak slaappatroon, en selfs depressie en angs. Dr. Nadia Goolam Amod, ŉ dokter wat fokus op navorsing en ontwikkeling, sê kroniese en erge spanning kan jou geestesgesondheid belemmer omdat mense dikwels oorweldig, alleen, ongebalanseerd en angstig voel. “Stres is deel van die lewe. Stresvolle gebeure is onbedoeld, maar jy kan stappe doen om dié gebeure beter te bestuur. Daar is verskeie tipes tuisstrategieë wat jy kan inspan om jou stresvlakke te hanteer,” sê sy. Hierdie strategieë sluit in: